12/02/2020 | Administración LocalMunicipal
Rianxo
Secretaría
Aprobación das Bases do Certame de Carrozas do Entroido Rianxo 2020

A Xunta de Goberno Local en sesión ordinaria do día 6 de febreiro de 2020, adoptou o seguinte acordo: 1 A participación no Certame de Carrozas do Entroido 2020 supón a aceptación das presentes bases reguladoras.2 O Certame de Carrozas 2020 terá lugar o domingo 23 de febreiro de 2020. Comezará ás 17:00 horas e as persoas participantes deberán presentarse entre as 16:30 e 17:00 horas na zona do Porto.3 Poderá participar neste certame calquera entidade non lucrativa legalmente constituída, ou ben os grupos informais de persoas, interesados en conformar unha carroza de entroido. As carrozas estarán conformadas por un mínimo de 6 persoas.4 As inscricións deberán formalizarse no impreso normalizado (Anexo II) no Centro Sociocultural - Auditorio de Rianxo: de luns a venres, de 9.00 a 14.00 horas; e de martes a xoves, de 16.30 a 20.00 horas (tel.: 981 100 688 / cultura@concelloderianxo. gal). A data límite para efectos de inscrición será o 20 de febreiro ás 14 horas. Non se inscribirá ningunha carroza despois da data e da hora antes citadas. Os datos necesarios para a inscrición son: - Grupos informais de persoas: denominación da carroza, datos da persoa representante e a de todos as compoñentes que van participar, xunto coa fotocopia do DNI. Aos participantes menores de idade, poderase requirirlle a autorización expresa dos seus titores legais para os efectos e o nomeamento dun representante maior de idade (anexo III). Ao abeiro do disposto no artigo 11.3 da Lei xeral de subvencións, en caso de inscricións relativas a agrupacións de persoas físicas, no momento da inscrición deberase facer constar expresamente a súa porcentaxe de participación na carroza. Así mesmo, e segundo o disposto no artigo 13 da Lei xeral de subvencións, as agrupacións de persoas físicas, xunto coa folla de inscrición, presentarán unha declaración de estaren ao corrente das obrigas coa Axencia Española de Administración Tributaria, Seguridade Social, Axencia Tributaria de Galicia e Concello de Rianxo, e de non estaren incursas en ningún dos supostos que aparecen no citado artigo de incompatibilidade para recibir subvencións. - Entidades sen fin de lucro: denominación da carroza, fotocopia do CIF da entidade e certificado da acta en que se nomea o representante da entidade para a participación no certame de carrozas (anexo IV). Todas as carrozas deberán cumprir as obrigas dispostas no Anexo I e presentar a seguinte documentación: - Fotocopia do permiso de conducir do conductor/a do vehículo de remolque. - Fotocopia do permiso de circulación, da ITV e do seguro do vehículo de remolque.5 A confección, motivo, elementos, materiais, etc., serán totalmente libres. O tema estará referido a algunha/as das características indicadas na introdución. En todo caso, e para os efectos de participación no Certame, entenderase por carroza calquera plataforma móbil debidamente adornada e elaborada. As carrozas participantes terán que realizar o desfile de carrozas, co percorrido e orde que lles serán indicados ao seu inicio. As persoas participantes deberán desenvolver unha escenificación acorde a temática das carrozas.6 A valoración das carrozas por parte do Xurado, realizarase na Praza Castelao. Os criterios de valoración que se empregarán polo Xurado, son os que de seguido se detallan, podendo obterse un máximo de 100 puntos: · orixinalidade (entendida como ausencia de mera imitación, tradución ou copia doutra cousa): ata 15 puntos · creatividade (entendida como a aplicación de inventiva e inxenio no tratamento do tema e/ou materiais e/ou posta en escea): ata 15 puntos · o esforzo na realización da carroza (entendido como a inversión substantiva de tempo e labor nos distintos elementos): ata 15 puntos · a utilización e creación de recursos non comerciais (entendida como a primacía de elementos deseñados e elaborados polos participantes fronte a alternativas comerciais ou industriais xa feitas): ata 15 puntos · as coreografías e escenificación (complexidade e dificultade de execución e vinculación co tema proposto): ata 20 puntos · Vestimentas dos participantes:  elaboración: 10 puntos  orixinalidade: 10 puntos 7 Os/as participantes deben seguir en todo momento as indicacións da organización. A organización velará polo correcto funcionamento do desfile, e poderá impedir a participación a calquera persoa, grupo ou carroza por motivos de seguridade. A organización non cederá os seus equipos audiovisuais para o desenvolvemento das escenografías das carrozas.8 Poderanse descualificar e prohibirlle a súa participación a aquelas carrozas que representen temáticas machistas, racistas ou xenófobas. Segundo a ordenanza municipal, non se admitirá a participación con animais. Non se admitirá ningún tipo de publicidade comercial.9 Establécense tres premios dotados cun importe de: 1º premio: 800 €. 2º premio: 600 € 3º premio: 400 € O xurado poderá dar ata 5 accésits dun importe de 150 €. Este premio levará consigo as imposicións fiscais que resulten de aplicación, segundo as normas contidas na normativa reguladora do imposto.10 O xurado estará formado por membros da Corporación do Concello de Rianxo, persoas pertencentes ao mundo da cultura ou á creación artística e representantes das asociacións, e será potestade súa designar a aquelas persoas que estime convenientes en calidade de asesoras. Estará composto por un/unha presidente/a, vogais e un/unha secretario/a, este último será persoal do Concello de Rianxo.11 Toda interpretación sobre as presentes bases correspóndelle unicamente ao xurado. Calquera cuestión non recollida de forma explícita nestas bases será resolta polo xurado.12 O veredicto do xurado do Certame de Carrozas, que será inapelable, farase público no transcurso dos actos na tarde do Domingo de Entroido. Os premios poderán ser declarados desertos.13 As carrozas gañadoras farán efectivo o cobro do premio na mesma data, despois de cubrir a documentación, que deberá ser asinada polo representante da carroza premiada, e de presentar o resto da documentación xustificativa que poida ser requirida para os efectos fiscais. A única persoa autorizada para efectuar o cobro do premio será a persoa nomeada representante no momento da inscrición, e deberá acudir provista do DNI.14 En caso de condicións climatolóxicas adversas, o certame poderase aprazar para outras datas, decisión que se tomará como máximo ata o domingo 23 de febreiro ás 13.00 h. No caso de que non se poida celebrar, o certame poderá ser suspendido.15 O órgano municipal competente asumirá a proposta do xurado e concederá o premio no momento da aprobación da conta xustificativa do pago que se ha de xustificar En Rianxo a 7 de febreiro de 2020 O Alcalde, Adolfo Muíños Sánchez